જો કે તેમ છતા મનમોહન અને મુશર્રફ કાશ્મીર વિવાદ ઉકેલવા માટે વાતચીત ચલાવી રહ્યા હતા. મનમોહનનાં ભરોસાપાત્ર ડિપ્લોમેટ સતિંદર લાંબા અને મુશર્રફે રિયાઝ મોહમ્મદ ખાન અને તારિક અજીજની વચ્ચે કાઠમંડુ અને દુબઇમાં લગભગ 30 દિવસ સુધી 200 કલાકની મીટિંગ થઇ હતી.જ્યારે વાતચીત નિર્ણાયક મોડ પર પહોંચી ત્યારે લાંબાને વગર પાસપોર્ટ અને વીઝાએ ભારતીય ગુપ્તચર એજન્સી રો નાં જેટ દ્વારા પાકિસ્તાનનાં રાવલપિંડી મોકલવામાં આવ્યા. જેથી કોઇ પણ વ્યક્તિને આની જાણ ન થઇ શકે.